སྤྱིར་ན་ན་གཞོན་ཚོར་ལྷུག་རྩོམ་འབྲི་དགོས་ཞེས་པའི་རེ་བ་འདོན་པ་ནི་མི་སྲིད་པ་ཞིག་ཀྱང་རེད།སྙན་ངག་དང་འབོལ་རྩོམ་ལྟ་བུའི་རྩོམ་ལུས་སུ་ད་གཟོད་ན་གཞོན་གྱི་ལང་ཚོའི་ང་རོ་དང་བསམ་བློའི་ཤ་འོད་ཤོང་ཐུབ་པར་འདུགལྷུག་རྩོམ་ནི་ལོ་ན་སོན་པའི་མི་ཞིག་གིས་མི་ཚེ་ཧྲིལ་བོར་ཕྱིར་དྲན་བྱེད་པ་དང་།འཇིག་རྟེན་གྱི་དར་རྒུད་མཐའ་དག་བརྒལ་ཚར་བའི་ལོ་ལོན་ཞིག་གིས་མི་རབས་རྗེས་མར་སེམས་གཏམ་འཆད་པ་དང་འདྲ་བོ་འདུགཡིན་ནའང་དེ་ཙམ་གྱིས་ལྷུག་རྩོམ་ནི་ངེས་པར་དུ་རྒན་པ་དག་གིས་བྲི་དགོས་པ་དང་།གཞོན་པ་ཚོས་སྙན་ངག་ཁོ་ན་བྲི་དགོས་པའི་རྒྱུ་མཚན་ཡང་གཞར་ཡང་ཡོད་པ་མ་རེད།